Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hiányában — nem tudja továbbítani. A magyar állampolgárságról szóló 1993. évi LV. törvény (a továbbiakban: törvény)
Paragraph Index: 479

1998. augusztus 15-én kelt válaszában a jegyző az ajánlást elfogadta, és tájékoztatta az állampolgári jogok országgyűlési biztosának általános helyettesét arról, hogy panaszos kérelmét 1998. augusztus 6-án átvette, és a Belügyminiszternek továbbította. OBH 9249/1997. I. Az Alkotmány 2. § (1) bekezdésével összefüggésben visszásságot okoz az Országos Kárrendezési és Kárpótlási Hivatal (OKKH) eljárása, ha a panaszos előtte folyó személyi kárpótlási ügyében a határozat meghozatalára, a nyugdíj megállapításánál figyelembe vehető szolgálati idő megállapításának igazolására, valamint a nyugdíj felemelésére jogot adó időtartam megállapítására vonatkozó döntését az ügyintézésre nyitvaálló határidő túllépésével hozza meg. II. Az Alkotmány 57. §-a (5) bekezdésével összefüggésben visszásságot okoz az OKKH eljárása, ha az előtte folyó perben a bíróság felhívására a bírósági végzésben foglalt kötelezésnek határidőben nem tesz eleget, az iratokat nem csatolja, nyilatkozatát nem teszi meg. A panaszos az országgyűlési biztoshoz intézett beadványában sérelmezte az OKKH eljárását személyi kárpótlási kérelme, nyugdíjának megállapítása, továbbá nyugdíjának felemelésére irányuló eljárás több éves elhúzódása miatt. Az országgyűlési biztos az ügyben a jogbiztonság [Alkotmány 2. § (1) bek.], valamint a jogorvoslathoz való jog [Alkotmány 57. § (5) bek.] megsértésének gyanúja miatt indított vizsgálatot. Az országgyűlési biztos vizsgálata feltárta, hogy panaszos a Szovjetunióban töltött munkaszolgálat címén terjesztette elő kárpótlás iránti kérelmét az OKKH-nál 1992. október 15. napján. A panaszos kérelmét az OKKH 1994. május 30. napján kelt határozatával elutasította, az ügyintézésre nyitva álló határidő (1993. május 2.) több mint egy éves túllépésével. Az elutasító határozat ellen panaszos 1994. augusztus 18-án keresetet nyújtott be a Fővárosi Bírósághoz. A Bíróság 1994. november 20-án kézbesített végzésében felhívta az OKKH-t, hogy a kézbesítést követő 30 napon belül nyilatkozatát és az ügy iratait terjessze a bíróság elé. Mivel az OKKH a bírósági kötelezésnek nem tett eleget, a Bíróság 1995. május 17. napján ismételten felszólította a már ismertetett kötelezettségének teljesítésére. Az OKKH a bírósági végzésben foglalt kötelezésnek csak a Bíróság első felszólítását követő 15 hónap elteltével tett eleget, ezzel gátolta a panaszos jogorvoslati joga érvényesülését. Az országgyűlési biztos vizsgálata azt is feltárta, hogy panaszos nyugdíjának megállapítását kérte a Nyugdíjfolyósító Igazgatóságtól (Igazgatóság) 1993. június

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes